Leontopodium alpinum

El Leontopodium alpinum (in Insübregh: "Stèla Alpina", "Flur de Lana", "Fiur de Lana", u "Edelweiss" a segunda del lögh e de l'edaa de quel che l'è dree a parlà) l'è 'na pienta de la fameja di Asteraceae e vöna di pient alpin püssee cugnussüü al mund. 

 Descrissiun 
El Leontopodium alpinum l'è 'na pienta perpetüa che la cress di cinch ai vint zentimeter. La pienta l'è lanüda/feltrida (e de chel trat chi 'l vegn el so nom, "fiur de lana"), menter ch'i sutij föj, lungh pü u manch cinch zentimeter, hinn bej pelus, suratüt in sü la part desuta. Di cinch a quindes petaj furmen una stèla a pü punt inturn al fiur stess.

I pientiscej fiurissen intra lüj e setember.

 Difüsiun e Spazzi de vita 
La Stèla Alpina vün la tröa in muntagna, in sü l'intrega cresta alpina, is sü i Pirenee e in di Balcan, in sü i praa prejus e in sü i brigh calcarij (de rar in sü i alp) intra i 1.800 e i 3.00 meter in sül nivel del mar. Fiur cumpagn de la Stèla Alpina se tröen in Tibet, in sül Himalaya, in Giapun, Corea, e.i.v.

 Pericuj & Prutessiun 
La Stèla Alpina l'è in pericul d'estinsiun in sü i alp, suratüt in Germania. Anch in Italia, in Austria e in Sgüissera a l'è prutegiüda de la legg di Regiun, Pruvinc, Länder e Cantun e vün la po no catà sü.

 La Stèla Alpina cuma Simbul
 Germania 
 Logo de la Liga Alpina Tudesca
 Simbul del capel e de la gipa di trüp de muntagna tudesch.

 Austria 

 In sül capel di trüp austriegh.
 In sü la muneda de düü cent, e inans de quell in sü la muneda de vün Schilling.
 In del Logo de la Lega Alpina Austriega 
 Stèma di cavaj de rassa Haflinger.
 In del Logo de l'Ajüd Alpin Austriegh

 Südtirol 
 Stèma de la Südtiroler Volkspartei (SVP) e del so prugenitur el Deutscher Verband (1919–1926),
 Logo de la Lega Alpina Südtirulesa (AVS)

 Sgüissera 
 Stèma de rangh di generaj in di trüp sgüisser.
 Logo del türism sgüisser.
 Nom e logo de la Edelweiss Air
 in sül cinch franch

Categoria:Asteraceae